Idol (երգ, Yoasobi)

«**Idol**» (, «Իդոլ»), ճապոնական Yoasobi դուետի երրորդ *The Book 3* մինի ալբոմի երգ։ Այն թողարկվել է որպես սինգլ 2023 թվականի ապրիլի 12-ին Sony Music Entertainment Japan-ի կողմից՝ որպես ճապոնական *Oshi no Ko* անիմեի բացման սինգլ։ Երգը պարունակում է ճապոնական իդոլ ոճի փոփ, հիփ-հոփ, ռոք և խաղային երաժշտություն, որը պատկերում է ճապոնական իդոլների երկերեսանի բնույթը՝ անիմե կերպար Այի Հոշինոյի (), նրա երկրպագուների և B-Komachi հորինված իդոլ խմբի անդամների տեսանկյունից։

## Նախապատմություն
2022 թվականի հունիսին հայտարարվել է *Oshi no Ko* մանգայի անիմե ադապտացիայի մասին: Մանգայի «մեծ երկրպագու» լինելով՝ Ayase-ն 2022 թվականին ձայնագրել է երգի դեմո տարբերակը: Իսկզբանե այն կոչվում էր «Kyūkyoku no Ōgi» (究極の奥義, կյու*:կոկու նո օ:գի*, բառացիորեն նշանակում է «Մեծագույն գաղտնի տեխնիկաներ») և պատմում է մի աղջկա մասին, որը ուժեղ և անպարտելի մարտիկ է, միաժամանակ ցուցադրելով նրա մութ կողմը, նման *Street Fighter*-ի Չուն-Լիին: Դեմո տարբերակը սկզբում նախատեսված էր թողարկել Vocaloid-ի միջոցով, սակայն, երբ դուետը առաջարկ է ստացել գրել *Oshi no Ko* անիմեի բացման թեման, Ayase-ն վերամշակել է դեմոն՝ այն դարձնելով նոր երգ, որը արդյունքում դարձել է վերջնական տարբերակը:

## Քննադատություն
Թողարկումից հետո «Idol»-ը ստացել է ընդհանուր առմամբ դրական արձագանքներ: Screen Rant-ի Դեննի Գուանը երգն անվանել է «Այի Հոշինոյի կատարյալ ցուցադրություն, որը հեշտությամբ անցում է կատարում մտախոհ ռեփ տողերից դեպի էներգետիկ J-pop մեղեդիներ` մի ակնթարթում փոխելով տրամադրությունը»:

*[[:ja:リアルサウンド|Real Sound]]*-ի Միո Կոմաչին երգը անվանել է «Yoasobi-ի սկավառակագրության մեջ առանձնացող մի բան՝ իր *Vocaloid* երգի ոճով» և «Հոշինոյի կատարյալ մարմնավորմամբ՝ գրեթե արհեստական ​​ձայնով»։ *Rockin'On Japan*-ի Միհո Տակահաշին երգը անվանել է «կատարյալ աշխատանք, որը չէր կարող ավելի լավը լինել»։ *The Japan Times*-ի Պատրիկ Սեն-Միշելը գրել է, որ երգը «շփոթեցնող է, բայց հիշարժան»։ Տասիա Ասիսը «Idol»-ը անվանել է «Yoasobi-ի մագնում օպուս»։

## Տեսահոլովակներ
2023 թվականի ապրիլի 13-ին, ժամը 0:30 JST-ին, *Oshi no Ko*-ի պրեմիերայից անմիջապես հետո, տեսահոլովակի պրեմիերան կայացել է ՅուԹյուբ Yoasobi-ի  և Ayase-ի Niconico ալիքում: Այն նկարահանել է Նաոյա Նակայիման, իսկ անիմացիան արել է Doga Kobo-ն, որը նաև անիմեի պրոդյուսերն է:

Երաժշտական ​​տեսահոլովակը ցույց է տալիս Այի Հոշինոյի, ինչպես նաև նրա երկվորյակ երեխաների՝ Ակվայի և Ռուբիի «լուսավոր և մութ կողմերը»։ Վերջում նրանք դիտում են իրենց մոր ելույթը հեռուստատեսությամբ՝ որպես ավագ դպրոցի աշակերտներ, ինչը չի երևում անիմեում։ Ռեժիսորը այս տեսարանն անվանել է «աշխարհ, որը Աին ուզում էր տեսնել»։

«Idol» տեսահոլովակը դարձել է Yoasobi-ի չորրորդ տեսահոլովակը, որը հասել է 100 միլիոն դիտման՝ «Yoru ni Kakeru»-ից, «Kaibutsu»-ից և «Gunjō»-ից հետո, ինչպես նաև ամենաարագ ճապոնական տեսահոլովակը, որը հասել է այդ հորիզոնականին (ընդամենը 35 օրում): Տեսահոլովակը դարձել է 2023 թվականի համար Ճապոնիայում ՅուԹյուբում ամենաշատ դիտումներ ունեցող տեսահոլովակը:

2023 թվականի մայիսի 26-ին թողարկվել է տեսահոլովակի անգլերենով տարբերակը։

## Կոմերցիոն հաջողություն
### Ճապոնիայում
Ճապոնիայում «Idol»-ը ակնթարթային հաջողություն է ունեցել։ Oricon-ի և *Billboard Japan*-ի տվյալներով՝ երգը դարձել է ամենաարագ երգը, որը Ճապոնիայում հասել է 100 միլիոն լսումների ընդամենը 5 շաբաթվա ընթացքում՝ գերազանցելով BTS-ի «Butter»-ը և Official Hige Dandism-ի «Subtitle»-ը, որոնք երկուսն էլ հասել են այդ նվաճմանը 6 շաբաթվա ընթացքում։ Այնուհետև այն շարունակել է ռեկորդներ սահմանել՝ հասնելով 200, 300, 400, 500, 600 և 700 միլիոն լսումների ամենաարագ ժամանակով։ 2024 թվականի ապրիլի դրությամբ Ճապոնիայի ձայնագրման արդյունաբերության ասոցիացիան (RIAJ) երգը հավաստագրել է որպես կրկնակի պլատինե թվային վաճառքի համար (500,000 միավոր) և ադամանդե՝ հոսքային վաճառքի համար (500 միլիոն լսումներ)։ «Idol»-ը դարձել է RIAJ-ի պատմության մեջ ամենաարագ պլատինե հավաստագիր ստացած երգը՝ թողարկումից ընդամենը 295 օր անց։

### Ամբողջ աշխարհում
Թողարկումից երկու շաբաթ անց, The Orchard դիստրիբյուտորը հայտնել է, որ «Idol»-ը լսվել և դիտվել է ավելի քան 100 միլիոն անգամ։ Երգը Billboard Global Excl. U.S. չարթում դեբյուտել է 135-րդ հորիզոնականում 2023 թվականի ապրիլի 22-ին, իսկ հաջորդ շաբաթ բարձրացել է մինչև 5-րդ հորիզոնական։ Անգլերեն տարբերակի թողարկմամբ երգը բարձրացել է չարթի առաջին հորիզոնական՝ մեկ շաբաթում ունենալով 24,000 թվային վաճառք և 45.7 միլիոն լսում, դառնալով առաջին ճապոնական երգը, որը գլխավորել է չարթը և մնացել է երեք շաբաթ։ Billboard Global 200-ում «Idol»-ը դեբյուտել է 14-րդ հորիզոնականում ապրիլի 29-ին, և հասել 7-րդ հորիզոնականին, սահմանելով նոր ռեկորդ ճապոնական երգի համար։

Երգը նաև զբաղեցրել է առաջին հորիզոնականը Apple Music-ում և YouTube Music-ում և դարձել է 2023 թվականի դրությամբ Apple Music-ում ութերորդ երգը, որը աշխարհում ուներ ամենաշատ լսումները։

## Մրցանակներ

## Չարթեր

### Շաբաթական չարթեր

### Ամսական չարթեր

### Տարեկան չարթեր

## Հավաստագրեր

## Ծանոթագրություններ

Կատեգորիա:Երգեր այբբենական կարգով
Կատեգորիա:Ճապոնական երաժշտություն